CELEX: 62008TN0483
Language: lt
Date: 2008-11-11 00:00:00
Title: Byla T-483/08 2008 m. lapkričio 11 d. pareikštas ieškinys byloje Giordano Enterprises prieš VRDT — José Dias Magalhães & Filhos (GIORDANO)

24.1.2009   
            
            
               LT
            
            
               Europos Sąjungos oficialusis leidinys
            
            
               C 19/30
            
         2008 m. lapkričio 11 d. pareikštas ieškinys byloje Giordano Enterprises prieš VRDT — José Dias Magalhães & Filhos (GIORDANO)
   
   (Byla T-483/08)
   (2009/C 19/58)
   Kalba, kuria surašytas ieškinys: anglų
   Šalys
   
      Ieškovė: Giordano Enterprises Ltd (Jalan Merdeka, Malaizija), atstovaujama advokato M. Nentwig
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros Apeliacinėje taryboje šalis: José Dias Magalhães & Filhos Lda (Arrifana, Portugalija)
   Ieškovės reikalavimai
   
               —
            
            
               Panaikinti 2008 m. liepos 28 d. Vidaus rinkos derinimo tarnybos (prekių ženklams ir pramoniniam dizainui) antrosios apeliacinės tarybos sprendimo byloje R 1864/2007-2 dalį, kuria buvo atmesta ieškovės apeliacija.
            
         
               —
            
            
               Priteisti iš VRDT bylinėjimosi išlaidas.
            
         Ieškinio pagrindai ir pagrindiniai argumentai
   
      Bendrijos prekių ženklo paraišką pateikęs asmuo: ieškovė
   
      Prašomas įregistruoti Bendrijos prekių ženklas: žodinis prekių ženklas „GIORDANO“ 18 ir 25 klasių prekėms
   
      Prekių ženklo ar žymens, kuriuo grindžiamas protestas, savininkas: kita procedūros Apeliacinėje taryboje šalis
   
      Prekių ženklas ar žymuo, kuriuo grindžiamas protestas: žodinio prekių ženklo „GIORDANO“ 25 klasės prekėms registracija Portugalijoje Nr. 322 534
   
      Protestų skyriaus sprendimas: iš dalies patenkinti protestą
   
      Apeliacinės tarybos sprendimas: panaikinti Protestų skyriaus sprendimą tiek, kiek buvo patenkintas protestas dėl tam tikrų 18 klasės prekių, ir atmesti likusią apeliacijos dalį
   
      Ieškinio pagrindai: Tarybos reglamento Nr. 40/94 8 straipsnio 1 dalies b punkto pažeidimas, nes Apeliacinė taryba suklydo, nusprendusi, kad yra galimybė supainioti atitinkamus prekių ženklus; Tarybos reglamento Nr. 40/94 42 straipsnio ir Komisijos reglamento Nr. 2868/95 (1) 15 taisyklės pažeidimas, nes Apeliacinė taryba neteisingai priėmė sprendimą pagal Tarybos reglamento Nr. 40/94 8 straipsnio 1 dalies a punktą, nors kita procedūros Apeliacinėje taryboje šalis savo protestą grindė tik Tarybos reglamento Nr. 40/94 8 straipsnio 1 dalies b punktu.
   
      (1)  1995 m. gruodžio 13 d. Komisijos reglamentas (EB) Nr. 2868/95, skirtas įgyvendinti Tarybos reglamentą (EB) Nr. 40/94 dėl Bendrijos prekių ženklo (OL L 303, 1995, p. 1; 2004 m. specialusis leidimas lietuvių k., 17 sk., 1 t., p. 189).